Publication: Magyar Közlöny
Issue: MK-2004-25 (Year: 2004, Number: 25)
Era: 2004-2010
Section: az 1996. évi I. törvény (a továbbiakban: Média Törvény)
Paragraph Index: 1291

h) minden olyan esetben, ha valamely kérdésben való döntés jelen Alapító Okirat szerint a Közgyûlés hatáskörét képezi. 6.9. A Közgyûlés összehívása: — Rendes Közgyûlés esetén: a Kuratórium Elnöke (aki egyben a Kuratóriumi Elnökség elnöke is) az ülés napját legalább 15 nappal megelõzõen köteles az írásbeli meghívót a Kuratórium, illetve az Alapító Okirat 6. §-ának 6.3. pontjában rögzített esetekben a Kuratóriumi Elnökség tagjainak megküldeni. A Közgyûlés összehívására vonatkozó meghívó elküldését megelõzõen az Elnök a javasolt napirendi pontokat a Felügyelõ Bizottsággal ismerteti. Ez alapján a Felügyelõ Bizottság 8 napon belül javaslatot tehet további napirendi pontok felvételére, feltéve, ha javaslatához mellékeli a javasolt Közgyûlési határozat tervezetét is. A fentiek szerint beterjesztett napirendi pontot az Elnök — egyet nem értése esetén is — köteles a Közgyûlés napirendjére tûzni. A Kuratórium Elnöksége a Közgyûlés meghívójának kézhezvételét követõ 8 napon belül javaslatot tehet további napirendi pontok felvételére, feltéve, ha javaslatához mellékeli a javasolt Közgyûlési határozat tervezetét is. Az Elnök a Kuratórium Elnöksége által javasolt napirendi pontot — egyet nem értése esetén is — köteles a Közgyûlés napirendjére tûzni. — Rendkívüli Közgyûlés esetén: az Elnök attól az idõponttól számított 15, illetve az Alapító Okirat 6. §-ának 6.8. f) és g) pontjaiban rögzített esetekben 8 napon belül köteles intézkedni, amikor a rendkívüli Közgyûlés összehívásának okáról, illetve az arra vonatkozó indítványról tudomást szerzett. — Megismételt Közgyûlés esetén: nem hívható össze az eredeti (elsõ) közgyûlés napjára. Megismételt Közgyûlés megtartását kell elrendelni abban az esetben, ha a Közgyûlés nem volt határozatképes. — Felfüggesztett Közgyûlés esetén: felfüggesztett Közgyûlés megtartását kell elrendelni abban az esetben, ha a Közgyûlés nem tárgyalt meg valamennyi, napirenden szereplõ kérdést. Ha a Közgyûlést felfüggesztik, azt harminc napon belül folytatni kell. Ebben az esetben a Közgyûlés összehívására és a Közgyûlés tisztségviselõinek megválasztására vonatkozó szabályokat nem kell alkalmazni. A Közgyûlést csak egy alkalommal lehet felfüggeszteni. 6.10. A Közgyûlés összehívására vonatkozó meghívónak tartalmaznia kell: — a Társaság cégnevét, székhelyét, — a Közgyûlés helyének, idejének és napirendjeinek megjelölését, — a napirendek tárgyalásához és a döntéshez szükséges adatokat, információkat, — az eredeti Közgyûlés határozatképtelensége esetére összehívandó megismételt Közgyûlésre vonatkozó fenti adatokat. 6.11. A Közgyûlés elnökét az adott Közgyûlésre a Kuratórium Elnökségének Elnöke vagy Elnökhelyettese jelöli ki a Kuratórium Elnökségének tagjai közül. 6.12. A Közgyûlés határozatképes, ha azon a Kuratórium közokiratban vagy teljes bizonyító erejû magánokiratban meghatalmazott képviselõje jelen van. A Közgyûlésre a Társaság Elnökét meg kell hívni. Ha a Közgyûlés nem határozatképes, a Közgyûlés megtartására új idõpontot kell kijelölni. 6.13. A Közgyûlésen a határozathozatal a Kuratórium meghatalmazott képviselõjének nyílt, kézfelemeléssel történõ szavazásával történik. A meghatalmazott képviselõ csak oly módon szavazhat, ha a beterjesztett napirendeket a Kuratórium saját Szervezeti és Mûködési Szabályzata szerinti döntési rend alapján elõzetesen megtárgyalta, a Hungária Televízió Közalapítvány Ellenõrzõ Testületével véleményeztette és állásfoglalását kialakította. 6.14. A szavazás során az összes módosító és az eredeti határozati javaslatot fel kell tenni szavazásra, függetlenül attól, hogy a javaslat egy idõközben elfogadott határozat miatt okafogyottá vált-e vagy sem. Elsõként a módosító javaslatról kell szavazni a benyújtás sorrendjében, majd az eredeti határozati javaslatot kell feltenni szavazásra. 6.15. Ha a Közgyûlés szabályszerû döntése folytán olyan határozat születik, amely ellentétes a Közgyûlés, az Elnök, a Felügyelõ Bizottság vagy a Társaság más szerve 2004/25. szám által hozott korábbi döntéssel, úgy a legújabb vonatkozó közgyûlési határozatot kell érvényesnek tekinteni, bármely más korábbi határozat ezen döntéssel ellentétes része hatályát veszti. 6.16. Az Elnök és a Felügyelõ Bizottság tagjai, a Könyvvizsgáló, valamint a Kuratórium tagjai a Közgyûlés napirendi pontjaihoz hozzászólhatnak, indítványokat tehetnek. Az Elnök, valamint a Kuratórium által meghívott személyek a Közgyûlésen tanácskozási joggal vesznek részt. 6.17. A Közgyûlésrõl jegyzõkönyvet kell készíteni. A jegyzõkönyvet a Közgyûlés idõpontját követõ 30 napon belül a Kuratórium Elnökségének el kell juttatni. A jegyzõkönyv tartalmazza: — a Társaság cégnevét és székhelyét, — a Közgyûlés helyét és idejét, — a Közgyûlés Elnökének, a jegyzõkönyvvezetõnek, a jegyzõkönyv hitelesítõinek nevét, — a Közgyûlésen lezajlott fontosabb eseményeket, az elhangzott indítványokat, — a határozati javaslatokat. A jegyzõkönyvet a jegyzõkönyvvezetõ és a Közgyûlés Elnöke írja alá, és az erre megválasztott egy jelenlévõ hitelesítõ hitelesíti. A Közgyûlésen megjelentekrõl jelenléti ívet kell készíteni. 6.18. A Társaság üzleti éve a naptári évvel egyezõ.

Source: https://magyarkozlony.hu/hivatalos-lapok/2c76251dd26aad2357aa93e94ceb4cb75b90d4fd/dokumentumok/35587f52b853d8c0a137d12bce2b73fe714736df/letoltes